kardosdrur/scandi-wiki huggingface dataset:
Marcus Pløen Ingstad

Marcus Pløen Ingstad (født 18. august 1837 i Kristiania, død 17. september 1918 sammesteds) var en norsk retslærd.
 
Ingstad blev student 1854, cand. jur. 1861 og konstitueret assessor i Kristiaia Stiftsoverret 1863. Han konkurrerede med L.M.B. Aubert om et professorat i retsvidenskab — Om Retshandlers Omstødelse p. Gr. a. paafølgende Konkurs i "Ugeblad for Lovkyndighed" IV (1864), s. 293 ff. —, universitetsstipendiat 1865, 1870 A.M. Schweigaards efterfølger som professor ved Kristiania Universitet, 1880—91 ekstraordinær assessor i Høyesterett, 1877 Dr. jur. h. c. ved Universitetet i Uppsala.

Som docent stod Ingstad i første række, hans forelæsninger over romerretten, der i virkeligheden gav langt mere, end titelen lovede, har haft vidtrækkende betydning for udviklingen af det juridiske studium i Norge. Ingstads lærdom var omfattende, vidtstrakt hans kendskab til europæisk retsvidenskab, derunder også den nyere italienske romanistiske litteratur, men hans stærke selvkritik virkede hæmmende på hans produktivitet; hans forelæsninger cirkulerede i kontratryk, men blev ikke udgivne. Efter hans død udgav Edward Isak Hambro Ingstads Den romerske Obligationsrets almindelige Del delvis under Sammenligning med norsk Ret (1920).

Foruden nogle anmeldelser og lignende, offentliggjorde Ingstad, fremkaldt ved Johan Sverdrups angreb i Odelstinget, Om Romerretsstudiet. Nogle Oplysninger og Forklaringer (1876) og først i en fremrykket alder et afsnit af sine forelæsninger Om Leie efter romersk Ret. Oversættelse og Forklaring af Digesternes 19. Bogs 2. Titel delvis under Sammenligning med norsk Ret (1911). Ingstad er forfatter af skriftet Statement of the right of The Norvegian Church Mission by Schreuder to the Entumeni Station in the Zulu Reserve (1886, med supplement 1887), som blev fremlagt for den britiske kolonialminister af missionskomiteen i Kristiania.

Kilder 

 

Højesteretsdommere fra Norge
Professorer fra Norge
Ansatte ved Oslo Universitet
Æresdoktorer ved Uppsala Universitet
Faglitterære forfattere fra Norge
Dansksprogede forfattere fra Norge
Engelsksprogede forfattere
Nordmænd i 1800-tallet
Nordmænd i 1900-tallet
Personer fra Oslo
Alexandru Vaida-Voevod

Alexandru Vaida-Voevod eller Alexandru Vaida-Voievod (27. februar 1872 i Bobâlna, Transylvanien, dengang i Østrig-Ungarn - 19. marts 1950 i Sibiu, Rumænien) var en rumænsk politiker.

Han var premierminister og udenrigsminister i 1919-1920, og blev igen premierminister i 1932 og 1933

Referencer 

Politikere fra Rumænien
Maria af Rumænien (1900-1961)

Maria af Rumænien (født 6. januar 1900 i Gotha, Sachsen-Coburg og Gotha, død 22. juni 1961 i London, England) var en rumænsk prinsesse, der var dronning af Jugoslavien fra 1922 til 1934 som hustru til kong Alexander 1. af Jugoslavien.

Hendes forældre var kronprins Ferdinand af Rumænien og dronning Victorias barnebarn, Marie af Edinburgh. Hendes bror Carol II blev konge af Rumænien i 1930.

Hun fik tre børn, deriblandt Peter II, Jugoslaviens sidste konge. De to yngre sønner var Tomislav og Andrej.

Anetavle

Referencer

Eksterne henvisninger 

 Den rumænske kongefamilies officielle hjemmeside 

Dronninger af Jugoslavien
Kongelige fra Rumænien
Personer fra Jugoslavien
Personer fra Rumænien
Marie af Jugoslavien
Personer fra Gotha
Tyskere i 1800-tallet
Dronningemødre
Dominick Browne, 4. baron Oranmore og Browne

Dominick Geoffrey Edward Browne, 4. baron Oranmore og Browne, 2. baron Mereworth (født 21. oktober 1901, død 7. august 2002) var ældste søn af den tredje Lord Oranmore & Browne og Lady Olwen Verena Ponsonby, datter af Edward Ponsonby, ottende jarl of Bessborough. I 1927 overtog han sin fars sæde i overhuset i England med titlen anden baron Mereworth, efter at faderen var omkommet i et trafikuheld. Han havde sæde i overhuset i 72 år, den længste periode nogen har besiddet denne post overhovedet, og alligevel er han blandt de ganske få medlemmer, som aldrig tog ordet under debatterne.

Han var gift tre gange, senest med skuespilleren Sally Gray, med hvem han var gift i 51 år. Han døde i 2002.

Baroner fra Irland
Hundredårige
Baroner fra Det Forenede Kongerige
Briter i 1900-tallet
Politikere fra Storbritannien
Officerer fra Storbritannien
Den indiske arv

Den indiske arv – (fransk: Les Cinq cents millions de la Bégum) – er en science fiction-roman af den franske forfatter Jules Verne. Romanen udkom i Frankrig i 1879 og i Danmark i 1904. Manuskriptet, som Jules Verne har bearbejdet, var skrevet af Paschal Grousset.

Bogen handler om to mænds forvaltning af en stor arv. Den ene er franskmanden dr. Sarrasin, den anden tyskeren hr. Schultze. De opretter få år efter modtagelsen af arven nye samfund i Oregon i USA, det ene det utopiske France-Ville, det andet det dystopiske Stahlstadt.

Bogen kan ses som en reaktion på det franske nederlag i Den Fransk-Tyske Krig, 1870-71 og en problematisering af oprustningen i Europa i 1879. Jules Verne forudser Første Verdenskrig, Anden Verdenskrig og giftgas og masseødelæggelsesvåben.

Eksterne henvisninger 

 Skønlitteratur – DenStoreKrig.ExCathedra.dk – omtale af og uddrag fra bogen.

Jules Verne
Litteratur i 1879
Romaner fra Frankrig
Science fiction
Frankrig ved vinter-OL 2014

Frankrig deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer 

Skiskytten Martin Fourcade fik to guld- og en sølvmedalje. I Freestyle/Skicross fik Frankrig én af hver medalje, og sølv og bronze i Freestyle/Halfpipe.

Lande ved vinter-OL 2014
2014
Japan ved vinter-OL 2014

Japan deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer 

Lande ved vinter-OL 2014
2014
Aalborg Post og Telegraf

Aalborg Post og Telegraf er et tidligere posthus i Aalborgs centrum i Algade mellem Budolfi Kirke og Aalborg Historiske Museum, ved Gammeltorv. Posthuset er opført i nationalromantisk stil af Hack Kampmann i 1908-10 og fredet i 1988. I fredningssagen omtales posthuset som typisk for Hack Kampmann med tydelig inspiration fra ældre herregårde. Driften som posthus ophørte i oktober 2013, og lokalerne udlejes til erhverv.

På bygningens sydside findes et rundt trappetårn. I murværkets øverste del er en række små, tilmurede huller, som tidligere gav adgang til et dueslag for Danmarks eneste statsansatte brevduer.

Noter

Eksterne henvisninger 
 En æra slutter i aalborg i Nordjyske Stiftstidende den 15. augsut 2013.
 Bygningens fredning på Kulturarvstyrelsens hjemmeside
 Post- og Telekommunikationens huse 1880-1930 , Kulturarvstyrelsen 2002; omtale og billeder pp. 10 og 14.
 dansk arkitektur guide  med billeder af posthuset efter renovering.
 Budolfi Plads  fra Aalborg kommune.

Fredede bygninger, konstruktioner og anlæg i Aalborg Kommune
Nedlagte posthuse i Danmark
Aalborg Centrum
Etableret i 1910
Ophørt i 2013
Hack Kampmann
Chloroplast DNA

Chloroplaster har deres eget arvemateriale, chloroplast DNA', 'ctDNA eller cpDNA.

I 1986 blev tobaksplantens cloroplast DNA sekventeret (se det interaktive diagram med angivelse af genprodukter). Siden er mange cpDNA'er blevet bestemt, og cpDNA består typisk af 120.000-170.000 basepar i et cirkulært chromosom, Men der er eksempler på at det cirkulære chromosom er brudt op i mindre og ganske små plasmider med et til tre gener.

Gener 

I de fleste planter koder chloroplastgenomet for omkring 120 gener. Generne koder primært for komponenter i det fotosyntetiske maskineri og faktorer, der er involveret i deres ekspression og samling. På tværs af alle landplanter er sættet af gener i chloroplastgenomet ret konserveret med fire rRNA'er, omkring 30 tRNA'er, 21 ribosomale proteiner og 4 underenheder af chloroplast RNA-polymerasekomplekset. Den store Rubisco-underenhed og 28 fotosyntetiske thylakoidproteiner er også kodet i chloroplastgenomet.

Se også 

 Genom
 Mitokondrielt DNA

Eksterne links og henvisninger 

 Kidnapning af bakterie blev starten på alle planter. Videnskab.dk

DNA
Staffhorst

Staffhorst er en kommune i amtet ("Samtgemeinde") Siedenburg i Landkreis Diepholz i den tyske delstat Niedersachsen.

Staffhorst ligger mellem Naturpark Wildeshauser Geest og Naturpark Steinhuder Meer cirka midt mellem Siedenburg, Asendorf, Wietzen og Borstel i nærheden af Sulingen.

Eksterne kilder/henvisninger 

 Amtets websted
Libel

Libel (lat. libellus, "et lille skrift" af liber 'bog') 
betød i den senromerske,
såkaldte reskriptionsproces det bønskrift
(libellus principi datus), i hvilket den pågældende part under
fremførelse af sine faktiske anbringender bad
princeps om udstedelse af et reskript til
afgørelse af et retsspørgsmål.

I senere latinsk sprogbrug betød libel også klageskrift,
undertiden smædeskrift, skamskrift, skandskrift, paskvil.

Kilde 
  af stiftsskriver C.W. Westrup

Eksterne henvisninger 

  Se Se Wiktionarys definition på ordet libel (en)
 "Libel" hos Den Store Danske
 "Smædeskrift, "Skandskrift" og "Paskvil" hos Ordnet.dk/ods



Bøger
Pamfletter
Retsvidenskab
Antikken
Mellinghausen

Mellinghausen er en kommune i amtet ("Samtgemeinde") Siedenburg i Landkreis Diepholz i den tyske delstat Niedersachsen.

Kommunen ligger omkring otte kilometer nordøst for Sulingen ved den nedlagte godsbanerute mellem Sulingen og Nienburg.

Eksterne kilder/henvisninger 

 Amtets websted
Maasen

Maasen er en kommune i amtet ("Samtgemeinde") Siedenburg i Landkreis Diepholz i den tyske delstat Niedersachsen.

Maasen ligger mellem Naturpark Wildeshauser Geest og Naturpark Steinhuder Meer omkring midt mellem Bremen og Minden; Sulingen ligger omkring 5 km mod vest.

Eksterne kilder/henvisninger 

 Amtets websted
Nowellkodekset

Nowellkodekset (eller Cotton Vitellius A. xv) er et af fire betydelige angelsaksiske manuskripter eller kodekser. Det er berømt for den eneste manuskript af det episke digt Beovulfkvadet, som er Englands nationalepos. Desuden omfatter det et fragment af Sankt Kristoffers liv og Aleksanders brev til Aristoteles, Østens underværker og Judith.

Manuskriptet er i British Library sammen med resten af Cotton-samlingen.

Navn og datering 
Det bevarede kodeks er en sammenstilling af mindst to manuskripter, som er blevet sammenflettet i 1600-tallet. Det første dateres til 1100-tallet og indeholder fire prosaværker. Det er det andet langt ældre manuskript, som er berømt og hedder Nowellkodekset efter Laurence Nowell. Hans signatur er indskrevet på dets første side, og han var angiveligt manuskriptets ejer i midten af 1500-tallet. Det blev købt af sir Robert Cotton. I hans bibliotek var det det 15. manuskript på første hylde i et bogskab med en buste af den romerske kejser Vitellius.

Historie 
Nowellkodeksets er dateret til begyndelsen af 1000-tallet. Det blev beskadiget i 1731, da en brand delvis ødelage Cotton-biblioteket. Kun kanterne er afsvedne. Der blev først gjort seriøse forsøg på restaurering i 1800-tallet, men da var det stærkt mørnet, og kanterne på mange af siderne er nu ulæselige.

Indhold

Første kodeks 
Det første kodeks indeholder fire prosaværker på angelsaksisk: en kopi af kong Alfreds oversættelse af Augustins Soliloquies, en oversættelse af Nikodemusevangeliet, Salomo og Saturn og et fragment af Livet til Sankt Quintinus.

Andet kodeks 
Det andet kodeks begynder med tre prosaværker: et om Livet til Sankt Kristoffer, Østens underværker (en beskrivelse af fjerne lande og deres fantastiske væsener og beboere), og en oversættelse af Aleksanders brev til Aristoteles.

Disse bliver fulgt af det store digt om Beovulf, som optager det meste af bindet, og Judith, en poetisk genfortælling af dele af Judits Bog. Stor slitage på den sidste side af Beovulf, sammen med andre faktorer, fx huller fra bogorme, tyder på, at Judith ikke oprindelig var en del af manuskriptet, selv om det er udformet i samme skrift som de sidste dele af Beovulf.

Det i nogen grad eklektiske tekstudvalg har ført til debat om, hvorfor netop disse værker blev valgt. En teori er, at der er en tematisk hensigt: de fem første værker handler om monstre, bæster eller uhyrlig opførsel. Specielt Østens underværker synes afledt af den latinske tradition for dyrefabler.

Referencer

Litteratur 
 Niles, John D. (1997): Introduction: Beowulf, Truth, and Meaning, A Beowulf Handbook, 
 Liuzza, Roy Michael (2000): Beowulf: A new verse translation, 
 Kiernan, Kevin (1996): Beowulf and the Beowulf Manuscript. Revidert utgave. Ann Arbor, Universitet i Michigan P. 1996. Opprindelig udgivet af Rutgers, State University of New Jersey Press, 1981.

Se også 
 Beovulfkvadet

Eksterne links 
 billeder fra manuskriptet

Litteratur fra England
Borstel (Landkreis Diepholz)

Borstel er en kommune i amtet ("Samtgemeinde") Siedenburg i Landkreis Diepholz i den tyske delstat Niedersachsen.

Borstel ligger mellem Naturpark Wildeshauser Geest og Naturpark Steinhuder Meer omkring midt mellem Bremen og Minden ved B 214 mellem Sulingen og Nienburg.

Eksterne kilder/henvisninger 

 Amtets websted
The War of Independence

The War of Independence er en Pulitzer Prize-vindende bog, skrevet af den amerikanske historiker Claude H. Van Tyne. Bogen blev udgivet i 1929. Den forklarer historien og årsagerne til Den Amerikanske uafhængighedskrig. Van Tyne vandt Pulitzer Prize for hans bog i 1930.

Referencer 

Litteratur i 1929
Litteratur i USA
Sigmar Gabriel

Sigmar Gabriel (født 12. september 1959 i Goslar) er en tysk politiker fra det socialdemokratiske parti SPD, der var landets vicekansler under regeringen Angela Merkel III fra 2013 til 2018.

Han studerede germanistik, politologi og sociologi på Georg-August-Universität Göttingen. Fra 1990 til 2005 var han medlem af landdagen i delstaten Niedersachsen. I 1999 blev han statens ministerpræsident, men tabte landdagsvalget i 2003 mod det konservative parti CDU under Christian Wulff. 

Fra 2005 til 2009 var han Tysklands minister for miljø, naturbeskyttelse og reaktorsikkerhed under regeringen Angela Merkel I. Efter forbundsdagsvalget 2009 efterfulgte han Franz Müntefering som partiformand. Fra december 2013 var vicekansler og minister under regeringen Angela Merkel III, indtil januar 2017 som minister for økonomi og energi, siden da som udenrigsminister. I marts 2017 blev han efterfulgt som partiformand af Martin Schulz, som var partiets spidskandidat i Forbundsdagsvalget 2017. Siden regeringen Angela Merkel IV blev oprettet i marts 2018 er han ikke længre regeringsmedlem.

Eksterne henvisninger 

 Officiel hjemmeside
 Biografi ved Forbundsministeriet for Økonomi og Energi 
 Biografi ved Forbundsdagen 

Ministre fra Tyskland
Ministerpræsidenter fra Tyskland
Medlemmer af Forbundsdagen
Politikere fra SPD
Økonomiministre
Lertavle

Lertavler blev i Oldtidens Nærøsten brugt som skrivemedium især til kileskrift fra Bronzealderen og et godt stykke ind i Jernalderen.
Man anvendte en stylus, ofte af siv, til at udforme skriften i våde lertavler. Mange tavler blev lagt til luft- eller soltørring, hvilket gjorde at de var skrøbelige selv efter tørring. Disse tavler kunne blødgøres i vand, viskes rene og genbruges. Andre tavler blev brændt og blev derved hårde og holdbare. Samlinger af disse tavler blev til de første arkiver. Der er fundet titusindvis af lertavler i Mellemøsten, mange i stykker.

Eksterne henvisninger 

Oldtiden
Oldsager fra Bronzealderen
Oldsager fra Jernalderen
Humactavlen

Humactavlen (kroatisk og bosnisk: Humačka ploča) er et af de ældste skriftlige dokumenter i Bosnien og Hercegovina. Tavlen dateres til 1000-tallet eller 1100-tallet. Tavlan blev fundet i Humac i nærheden  af Ljubuški i regionen Hercegovina og indeholder en inskription på bosnisk kyrillisk, og enkelte glagolitiske bogstaver. I dag opbevares tavlen på et museum i franciskanerklostret i Humac.

Stenen er 68 cm høj, 59 cm bred og 15 cm tyk og vejer 124 kg.

Inskriptionen
Inskriptionen er blevet tolket på flere forskellige måder, eftersom teksten er beskadiget flere steder.  Teksten lyder eksempelvis som følger: U IME OCA I SINA I SVETOGA DUHA. OVO JE CRKVA ARKANĐELA MIHAILA, A ZIDAO JU JE KRESIMIR(?), SIN BRETOV(?), ŽUPI (?)RUC I NJEGOVA ŽENA PAVICA(?).

Oversættelsen er nogenlunde sådan: 'I Faderens, Sønnens og Helligåndens navn. Dette er ærkeengel Michaels kirke, der rejstes af Kresimir(?), søn af Bretov(?), i župa (?), og hans hustru Pavica(?).

Oversættelsen er omtvistet blandt sprogforskere.

Referenser 
 

Bosnien-Hercegovina
Llyfr Taliesin

Llyfr Taliesin ("Taliesins bog") er en digtsamling og et af de mest berømte mellemwalisiske manuskripter. Bogen stammer fra første halvdel af det 14. århundrede, men mange af de 56 digte, som er bevaret i bogen, menes at stamme fra det 10. århundrede. Manuskriptet, der er kendt som Peniarth MS 2, opbevares på Nationalbiblioteket i Wales. Det mangler flere af sine originale sider, bl.a. den første side. Edward Lhuyd navngav i det 17. århundrede bogen Llyfr Taliesin eller "Book of Taliesin" efter den berømte walisiske digter fra det 6. århundrede Taliesin. Samlingen indeholder nogle af de ældste walisiske digte, selv om bl.a. Taliesin ville have benyttet den cumbriske dialekt fra nordligere egne. 
Forskere har i alt fundet 12 digte i samlingen, der kan henføres til det 6. århundrede og Taliesin.

Kultur i Wales
Litteratur fra middelalderen
Stang

Ordet stang har været brugt i flere forskellige betydninger.

 Stang (genstand) – et aflangt og smalt stykke metal eller andet hårdt materiale, anvendt til fx stangspring
 Stang (skibsterminologi) – en ekstra sektion, som forhøjer den egentlige mast på et skib.
 Stang (navn) – et efternavn.

Andre betydninger
 Stang – inden for jagtterminologi er det betegnelsen for hver af de to dele af et gevir på en hjort.
 Stang – slang for menneskets ben ("Smæk stængerne op").
Marie Højgaard Andersen

Marie Højgaard Andersen (født 7. april 2002) er en dansk skuespiller fra Aarhus, kendt for sin rolle som Signe Iversen i TV2-julekalenderen Tvillingerne og Julemanden fra 2013. Marie H. Andersen medvirkede i samtlige 24 episoder.

Desuden har Marie H. Andersen medvirket i hovedrollen i to kortfilm i år 2013 med sin storesøster Helene Sophie Højgaard som instruktør.  Den ene kortfilm blev indspillet under titlen Changeling i oktober 2013, mens den anden kortfilm under titlen Matilda havde premiere den 25 december 2013. Endvidere har Marie H. Andersen fået en rolle i yderligere to kortfilm.

Filmografi

Eksterne henvisninger

Referencer 

Skuespillere fra Danmark
Personer fra Aarhus
Danskere i 2000-tallet
Landkreis Friesland

Friesland er en Landkreis i den nordvestlige del af den tyske delstat Niedersachsen.

Mod vest grænser den til Landkreis Wittmund; mod nord ligger  vadehavskysten og Nordsøen. Mod øst løber floden Jade som løber ud i bunden af  bugten Jadebusen, og derimellem grænser den til den kreisfri by Wilhelmshaven. Mod syd ligger landkreisene Wesermarsch, Ammerland og Leer. Til området hører også de Østfriesiske øer Wangerooge og øst for denne Minsener Oog.

Landkreis Friesland ligger i det traditionelle leveområde for Friserne i Øst-Frisland, halvøen mellem Ems og Jadebusen

De fremherskende landskabstyper er marsk, gest og mose.

Byer og kommuner 
Kreisen havde   indbyggere pr.

Eksterne kilder/henvisninger 

Øst-Frisland
Landkreis i Niedersachsen
Farvel til våbnene

Farvel til våbnene (originaltitel: A Farewell To Arms) er en bog skrevet af den amerikanske forfatter Ernest Hemingway udgivet 1929. 

Bogen bygger delvist på Hemingways egne erfaringer under 1. verdenskrig, men er skildret ud fra hovedkarakteren Frederic Henrys synspunkt. 

Han forelsker sig i den unge sygeplejerske Catherine Barkley, og sammen flygter de fra krigen i dens sidste år.

Romanen er oversat til dansk af Ole Restrup på forlaget J.H. Schultz A/S i 1969.

Romanen er filmatiseret som Farvel til våbnene i 1932.

Romaner fra USA
Litteratur i 1929
1. verdenskrig
Jevgenij Tjernov

Jevgenij Aleksandrovitj Tjernov (russisk: Евгений Александрович Чернов; født 23. oktober 1992) er en russisk professional fodboldspiller, der spiller for FC Tosno, udlejet fra FC Zenit.

Han fik sin debut i Ruslands førstedivision i fodbold for FC Tom Tomsk den 27 april 2012 i en kamp mod FC Amkar Perm.

Referencer

Eksterne henvisninger 

Fodboldspillere fra Rusland
Ernst Lohse

Ernst Christian Lohse (14. februar 1944 i København – 23. oktober 1994 sammesteds) var en dansk arkitekt og designer kendt for sin farverige postmodernistiske stil samt stiliserede land- og bylandskaber af traditionelle danske motiver. Sammen med arkitekten Bente Schaltz (i en periode alias Bente Lohse) havde han tegnestuen Grønne Studie ApS 1973-1990.

Virke 
Han er især kendt for sine arkitektoniske akvareltegninger af postmodernistiske bygninger, ofte baseret på mytologiske motiver. Han udførte også arkitektonisk designarbejde, fx en plakat til Kodak og DSB's årsplakat. I 1985 tegnede han en Vesterport byport til København, som stod på Strøget ved Københavns Rådhusplads.

I 1987 tegnede han en 26 meter lang tredimensionel frise til den centrale Slotsplads for Randers (frisen blev restaureret og genophængt i 2013). Han har også designet plakater, postkort, møbler, tekstiler, smykker, indretningsdesign og teaterscenografi (Maria Stuart for Teatret ved Sorte Hest).

I 1989-1992 tegnede han sammen med arkitekt Michael Freddie (f. 1946) Historiecenter Dybbøl Banke , som blev åbnet af Dronning Margrethe II af Danmark 18. april 1992. Bygningen er en af meget få decideret postmoderne bygninger i Danmark.

Hans arbejde blev bestilt af og udstillet i mange moderne kunstmuseer, herunder Centre Georges Pompidou, Paris 1984 og for Homo Decorans på Louisiana Museum for Moderne Kunst i 1985. Lohse udgav adskillige artikler om arkitektur (se afsnittet Publikationer nedenfor) og var sammen med Mette Winge forfatter til bogen Hvor smiler fager, en litterær guide til Danmark (1994).

Privat 
Han blev først gift 1. juli 1967 i Holte med Bente Susanne Schaltz (født 1. juni 1945 i Odense), men ægteskabet blev opløst 1. maj 1979. Ernst Lohse blev kort før sin død gift med sin samlever, Claus Philipsen.

Noter

Kilder og eksterne henvisninger 
 
 Biografi i Den Store Danske

Arbejder 
 http://dinby.dk/randers-onsdag/nu-faar-randers-sit-ernst-lohse-kunstvaerk-tilbage  
 http://www.rndrd.com/?designer=326

Publikationer og udstillinger 
 http://bibliotek.kk.dk/ting/object/710100%3A10022525  http://bibweb.hh.se/byggdok/detailed_record.lasso?id=170912 
 http://www.abebooks.com/9788756812481/Hvor-Smiler-Fager-Litterr-Danmarksguide-8756812485/plphttp://search.library.wisc.edu/catalog/ocm32969938 
 http://reindex.dk/GYM/main/Hits.php?tgtId=1062&qe=lfo%3D%22Lohse%2C+Ernst%22&tgtPos=1&full=1&Lang=eng 
 http://www.johncage.info/cdlabels/kontrapunkt32002.html

Eksterne henvisninger 
 

Arkitekter fra Danmark
Personer fra København
Ansatte ved Kunstakademiets Arkitektskole
Danskere i 1900-tallet
Personer i Kraks Blå Bog (afdøde)
Møbelarkitekter fra Danmark
Postmodernistiske arkitekter
Letland ved vinter-OL 2014

Letland deltager ved vinter-OL 2014 i Sotji, som bliver arrangeret i perioden 7. februar til 23. februar 2014.

Medaljer 

Lande ved vinter-OL 2014
2014
Obstetrisk plexus brachialis-læsion

Obstetrisk plexus brachialis-læsion er en medfødt lammelse af eller funktionsudfald i overekstremiteten som følge af beskadigelse af plexus brachialis under fødslen, hvilket beskadiger nerveforsyningen til arm, underarm og hånd. Lammelsen kendes også som Klumpkes parese (efter Augusta Déjerine-Klumpke).

Lidelsen behandles typisk med fysioterapi; ridning, massage og svømning kan ligeledes hjælpe. I visse tilfælde kan der opereres mod læsionen.

Eksterne henvisninger 
 Pjece om obstetrisk plexus brachialis læsion, Sygehus Lillebælt, hentet 2013-12-21.

Neurologiske sygdomme